**ΠΛΗΡΟΦΟΡΙΕΣ ΓΙΑ ΤΟ ΜΕΤΑΛΥΚΕΙΑΚΟ ΕΤΟΣ-ΤΑΞΗ ΜΑΘΗΤΕΙΑΣ**

Με βάση το Εθνικό Στρατηγικό Πλαίσιο για την Αναβάθμιση της Επαγγελματικής Εκπαίδευσης και Κατάρτισης και της Μαθητείας, από τα μέσα του 2016 διετία υλοποιούνται μία σειρά από δράσεις ώστε η ΕΕΚ να επιτελέσει τόσο τον επαγγελματικό όσο και τον κοινωνικό της ρόλο. Ιδιαίτερη προτεραιότητα έχει δοθεί στη διεύρυνση του θεσμού της μαθητείας, η οποία από τις πρώτες φάσεις εφαρμογής έχει ήδη κινητοποιήσει σημαντικό αριθμό φορέων του δημόσιου τομέα, ικανοποιητικό αριθμό επιχειρήσεων του ιδιωτικού τομέα και έχει θετική απήχηση στις αιτήσεις συμμετοχής των υποψηφίων σε όλους τους προσφερόμενους τύπους (ή δομές) μαθητείας.

**Στο αναφερόμενο πλαίσιο κατά το σχολικό έτος 2018-19,** το Υπουργείο Παιδείας, Έρευνας θα εφαρμόσει προγράμματα μαθητείας σε ειδικότητες που καλύπτουν βασικούς κλάδους αναπτυξιακών προτεραιοτήτων της χώρας.

**Σας καλούμε λοιπόν να στηρίξετε το «Μεταλυκειακό έτος-Τάξη μαθητείας» των αποφοίτων νέων της επαγγελματικής εκπαίδευσης, επενδύοντας στη βελτίωση των δεξιοτήτων των νέων και στην ενίσχυση της αποτελεσματικής τους ένταξης στην αγορά εργασίας.**

Οι προσφερόμενες ειδικότητες παρουσιάζονται στο Παράρτημα 1 και Αναλυτικές πληροφορίες για την υλοποίηση της Μαθητείας στο Παράρτημα 2.

Οι φορείς του Ιδιωτικού Τομέα που επιθυμούν να προσφέρουν για το σχολικό έτος 2018-19 θέσεις μαθητείας θα πρέπει να προβούν σε  **αναγγελία των διαθέσιμων θέσεων μαθητείας στο portal του ΟΑΕΔ** (<http://www.oaed.gr/angelia-theseon-matheteias>) **μέχρι τις 5 Σεπτεμβρίου 2018** χρησιμοποιώντας τους κωδικούς **TAXISNET** για την είσοδο τους.

Οι φορείς του Ιδιωτικού Τομέα που δραστηριοποιούνται εκτός Αττικής προτείνεται πριν την αποστολή της Απόφασης να επικοινωνούν με τις Περιφερειακές Υπηρεσίες (Περιφερειακές Διευθύνσεις Πρωτοβάθμιας και Δευτεροβάθμιας Εκπαίδευσης) του ΥΠΠΕΘ έτσι ώστε οι προσφερόμενες θέσεις να μπορούν να αντιστοιχούν σε ειδικότητες στις οποίες υπάρχουν απόφοιτοι στην περιοχή. Ο πίνακας 1 περιέχει τα ονόματα και τα τηλέφωνα επικοινωνίας των υπευθύνων για την υλοποίηση της μαθητείας ανά Περιφερειακή Διεύθυνση Εκπαίδευσης. Όσον αφορά στους φορείς που δραστηριοποιούνται εντός της Περιφέρειας Αττικής, εάν οι προσφερόμενες θέσεις μαθητείας είναι έως και 10 τότε οι ενδιαφερόμενοι φορείς προτείνεται να επικοινωνούν με την ΠΔΕ Αττικής (πίνακας 1). Στην περίπτωση που οι φορείς δραστηριοποιούνται εντός της Περιφέρειας Αττικής και οι προσφερόμενες θέσεις υπερβαίνουν τις 10, οι φορείς μπορούν να επικοινωνούν με το Τμήμα Γ’ της Διεύθυνσης Επαγγελματικής Εκπαίδευσης του ΥΠΠΕΘ στα τηλέφωνα 2103442478, 2103443306 ή στο mail [**depek\_mathiteia@minedu.gov.gr**](mailto:depek_mathiteia@minedu.gov.gr) (πίνακας 1)

**ΠΑΡΑΡΤΗΜΑ 1**

**Ειδικότητες Μεταλυκειακού Έτους – Τάξης Μαθητείας ΕΠΑ.Λ. για το σχολικό έτος 2018-19**

1. Τεχνικός Τεχνολογίας Τροφίμων και Ποτών
2. Υπάλληλος Τουριστικών Επιχειρήσεων
3. Γραφικών Τεχνών
4. Τεχνικός Ηλεκτρονικών και Υπολογιστικών Συστημάτων, Εγκαταστάσεων, Δικτύων και Τηλεπικοινωνιών
5. Τεχνικός Εγκαταστάσεων Ψύξης, Αερισμού και Κλιματισμού
6. Βοηθός Ιατρικών –Βιολογικών Εργαστηρίων
7. Βοηθός Βρεφονηπιοκόμων
8. Αισθητικής Τέχνης
9. Βοηθός Φυσικοθεραπευτή
10. Τεχνικός Φυτικής Παραγωγής
11. Υπάλληλος Διοίκησης και Οικονομικών Υπηρεσιών
12. Τεχνικός Δομικών Έργων και Γεωπληροφορικής
13. Τεχνικός Ηλεκτρολογικών Συστημάτων, Εγκαταστάσεων και Δικτύων
14. Τεχνικός Οχημάτων
15. Τεχνικός Εφαρμογών Πληροφορικής
16. Βοηθός Νοσηλευτή
17. Συντήρησης Έργων Τέχνης – Αποκατάστασης
18. Τεχνικός Μηχανολογικών Εγκαταστάσεων και Κατασκευών
19. Τεχνικός Η/Υ και Δικτύων Η/Υ
20. Βοηθός Φαρμακείου
21. Κομμωτικής Τέχνης

**Πληροφορίες για τις ειδικότητες του Μεταλυκειακού έτους – Τάξη Μαθητείας δίνονται στην ηλεκτρονική διεύθυνση** [**http://www.minedu.gov.gr/texniki-ekpaideusi-2/mathiteia**](http://www.minedu.gov.gr/texniki-ekpaideusi-2/mathiteia/anakoinoseis)

**ΠΑΡΑΡΤΗΜΑ 2**

**Αναλυτικές πληροφορίες για την υλοποίηση της Μαθητείας**

Ως μαθητεία ορίζεται το εκπαιδευτικό σύστημα στο οποίο ο μαθησιακός χρόνος εναλλάσσεται μεταξύ χώρου εργασίας και εκπαιδευτικής δομής, ενώ ο μαθητευόμενος συνδέεται με Σύμβαση Μαθητείας με τον εργοδότη, λαμβάνει αμοιβή ή επίδομα, σύμφωνα με την ισχύουσα νομοθεσία, και έχει ασφαλιστική κάλυψη. Ο εργοδότης αναλαμβάνει να παράσχει στον μαθητευόμενο εκπαίδευση στο χώρο εργασίας, σύμφωνα με καθορισμένο πρόγραμμα, το οποίο, σε συνδυασμό με το πρόγραμμα μάθησης στην εκπαιδευτική δομή, οδηγεί σε πιστοποίηση των γνώσεων και δεξιοτήτων που απέκτησε ο μαθητευόμενος και οδηγεί σε συγκεκριμένη ειδικότητα.

Ειδικότερα:

**Το Μεταλυκειακό έτος – τάξη μαθητείας των Επαγγελματικών Λυκείων (ΕΠΑ.Λ.)** απευθύνεται σε αποφοίτους ΕΠΑ.Λ., έχει διάρκεια 9 μηνών και περιλαμβάνει εργαστηριακά μαθήματα ειδικότητας διάρκειας 7 ωρών τη εβδομάδα, που πραγματοποιούνται στο σχολείο και παράλληλα «Πρόγραμμα εκπαίδευσης στο χώρο εργασίας – μαθητεία σε εργασιακό χώρο» διάρκειας 28 ωρών την εβδομάδα, επιμερισμένες σε τέσσερις ημέρες, στον εργοδότη.

**Στην εφαρμογή της Μαθητείας από το Υπουργείο Παιδείας, Έρευνας και Θρησκευμάτων** είναι σημαντικό να γνωρίζετε τα εξής:

Οι μαθητευόμενοι λαμβάνουν ημερήσια αποζημίωση, που ορίζεται στο 75% επί του νομίμου νομοθετημένου κατώτατου ορίου του ημερομίσθιου ανειδίκευτου εργάτη σε όλη τη διάρκεια του «Προγράμματος Εκπαίδευσης στο χώρο εργασίας». Από αυτό το ποσό η χρηματική επιβάρυνση του εργοδότη μετά την αφαίρεση της επιδότησης ανέρχεται στο ποσό των 9,35€ ανά ημέρα μαθητείας.

Η Μαθητεία επιδοτείται από Εθνικούς και Κοινοτικούς πόρους, έτσι ώστε να καλύπτεται μέρος του μισθολογικού κόστους των μαθητευόμενων. Η επιδότηση δεν καταβάλλεται για τις ημέρες της κανονικής άδειας, ασθένειας, δώρων και λοιπών επιδομάτων (όπου αυτά εξακολουθούν να ισχύουν). Στις περιπτώσεις κανονικής άδειας οι εργοδότες υποχρεούνται να καταβάλουν ολόκληρο το προβλεπόμενο ημερομίσθιο στους μαθητευόμενους. Στις περιπτώσεις απουσίας λόγω ασθένειας εφαρμόζονται οι διατάξεις των άρθρων 657-658 του Α.Κ.

Οι ημέρες άδειας που δικαιούνται συνολικά οι μαθητευόμενοι για τέσσερις ημέρες την εβδομάδα με εφτάωρη απασχόληση είναι συνολικά 12 ημέρες κανονικής άδειας.

Ο εργοδότης πρέπει να διαθέτει τις κατάλληλες εγκαταστάσεις για την εκπαίδευση στο χώρο του στη συγκεκριμένη ειδικότητα , τα κατάλληλα μέσα και τον κατάλληλο εξοπλισμό . Ο εργοδότης, επίσης, μεριμνά για την τήρηση των όρων υγιεινής και ασφάλειας που προβλέπονται για την προστασία των εργαζομένων.

Ο ανώτατος αριθμός μαθητευομένων ανά εργοδότη εξαρτάται από τον αριθμό των εργαζομένων, όπως αυτός παρουσιάζεται στην ετήσια κατάσταση προσωπικού προς την Επιθεώρηση Εργασίας.

Ειδικότερα:

1. Οι ατομικές επιχειρήσεις, χωρίς κανέναν εργαζόμενο, μπορούν να δέχονται ένα (1) μαθητευόμενο.

2. Οι εργοδότες που απασχολούν 1-10 άτομα μπορούν να προσφέρουν θέσεις Μαθητείας που αντιστοιχούν στο 25% (1-2 άτομα) των εργαζόμενων εξαρτημένης εργασίας. Ειδικότερα για εργοδότες που απασχολούν 1-5 άτομα το αποτέλεσμα της ποσόστωσης στρογγυλοποιείται προς τα κάτω, ενώ για εργοδότες που απασχολούν από 6-10 άτομα τα αποτελέσματα της ποσόστωσης στρογγυλοποιούνται προς τα πάνω.

3. Οι εργοδότες που απασχολούν από 10 και πάνω εργαζόμενους μπορούν να δέχονται μαθητευόμενους που αντιστοιχούν στο 17% των εργαζομένων εξαρτημένης εργασίας με ανώτατο όριο τα 40 άτομα σε κάθε περίπτωση, αν ο αριθμός που προκύπτει από την ποσόστωση είναι μεγαλύτερος.

4. Οι εργοδότες που απασχολούν πάνω 250 εργαζόμενους μπορούν να δέχονται μαθητευόμενους που αντιστοιχούν στο 17% των εργαζομένων εξαρτημένης εργασίας ανά υποκατάστημα με ανώτατο όριο τα 40 άτομα σε κάθε περίπτωση, αν ο αριθμός που προκύπτει από την ποσόστωση είναι μεγαλύτερος.

Παράλληλα, οι προσφερόμενες θέσεις μαθητείας θα δηλωθούν στη διαδικτυακή πύλη (portal) **www.oaed.gr**. Η ηλεκτρονική καταχώρηση ξεκίνησε στις **15/5/2018** στην παραπάνω διαδικτυακή πύλη όπου υπάρχει αναρτημένος «Οδηγός για την υποβολή θέσεων Μαθητείας» ενώ συγχρόνως λειτουργεί helpdesk στο **11320** μέχρι την ολοκλήρωση της διαδικασίας υποβολής προσφερόμενων θέσεων μαθητείας σχολικού έτους 2018-19.

Σε κάθε περίπτωση η ορθή υλοποίηση των προγραμμάτων Μαθητείας απαιτεί την εφαρμογή συνολικά του νομικού πλαισίου που καλύπτει τα συγκεκριμένα προγράμματα και για το οποίο θα ενημερωθείτε λεπτομερώς πριν την έναρξή τους.

ΠΙΝΑΚΑΣ 1

ΣΤΟΙΧΕΙΑ ΕΠΙΚΟΙΝΩΝΙΑΣ ΥΠΕΥΘΥΝΩΝ ΜΑΘΗΤΕΙΑΣ ΑΝΑ Π.Δ.Ε.

|  |  |  |  |
| --- | --- | --- | --- |
| **ΠΕΡΙΦΕΡΕΙΑΚΕΣ Δ/ΝΣΕΙΣ ΕΚΠ/ΣΗΣ ΕΛΛΑΔΟΣ** | | | |
| |  |  |  |  | | --- | --- | --- | --- | | **ΕΠΩΝΥΜΟ** | **ΟΝΟΜΑ** | **ΤΗΛΕΦΩΝΟ** | **EMAIL** |   **ΠΔΕ ΑΝ. ΜΑΚΕΔΟΝΙΑΣ ΚΑΙ ΘΡΑΚΗΣ** | | | |
| Ιωαννίδου | Καλλιόπη | 2531083562 | pdeamthr@minedu.gov.gr |
| **ΠΔΕ ΑΤΤΙΚΗΣ** | | | |
| Αμανατίδου | Παναγιώτα | 2106450204 | mail@attik.pde.sch.gr |
| Χαλκιόπουλος | Κωνσταντίνος | 2106450204 | mail@attik.pde.sch.gr |
| Μανουσαρίδης | Ηλίας | 2106450204 | mail@attik.pde.sch.gr |
| **ΠΔΕ ΒΟΡΕΙΟΥ ΑΙΓΑΙΟΥ** | | | |
| Λασκαρίδης | Ιγνάτιος | 2251048167 | ignatislask@sch.gr |
| ΠΔΕ ΔΥΤΙΚΗΣ ΕΛΛΑΔΑΣ | | | |
| Σπυρόπουλος | Απόστολος | 2610465829 | apspirop@upatras.gr |
| **ΠΔΕ ΔΥΤΙΚΗΣ ΜΑΚΕΔΟΝΙΑΣ** | | | |
| Tριανταφύλλου | Ευαγγελία | 2461021161 | mail@dmaked.pde.sch.gr |
| **ΠΔΕ ΗΠΕΙΡΟΥ** | | | |
| Μπέλλος | Χρήστος | 2651083980 | xrbellos@sch.gr |
| **ΠΔΕ ΘΕΣΣΑΛΙΑΣ** | | | |
| Κοκκάρα | Άννα | 2410539220 | annkokkara@gmail.com |
| **ΠΔΕ ΙΟΝΙΩΝ ΝΗΣΩΝ** | | | |
| Παχή | Όλγα | 2661082118 | mail@ionion.pde.sch.gr |
| **ΠΔΕ ΚΕΝΤΡΙΚΗΣ ΜΑΚΕΔΟΝΙΑΣ** | | | |
| ΜΠΑΛΟΜΠΑΣ | ΠΑΝΑΓΙΩΤΗΣ | 2310889936 | panbalompa@sch.gr |
| ΠΑΠΑΖΟΓΛΟΥ | ΧΡΥΣΗ | 6955421351, 2310889936, | mathiteia@sch.gr |
| ΓΙΑΝΝΟΥΛΑΚΗΣ | ΘΕΟΛΟΓΗΣ | 2310889936 | thgiannoulakis@sch.gr |
| ΦΕΛΕΚΗΣ | ΙΩΑΝΝΗΣ | 2310889936 | giannisfelekis@gmail.com |
| **ΠΔΕ ΚΡΗΤΗΣ** | | | |
| Βλαχοκυριάκου | Φωτεινή | 2810302455 | ss-b-thmias@kritis.pde.sch.gr |
| **ΠΔΕ ΝΟΤΙΟΥ ΑΙΓΑΙΟΥ** | | | |
| Mήτσιου | Ευαγγελία | 2281080017 | mail@naigaiou.pde.sch.gr |
| Σταματάκης | Κοσμάς | 2281080017 | mail@naigaiou.pde.sch.gr |
| **ΠΔΕ ΠΕΛΟΠΟΝΝΗΣΟΥ** | | | |
| Τρυφωνοπούλου | Φιλιώ | 2710230237 | ftriph@pdepelop.gr |
| Βλάχου | Βασιλική | 2710230116 | vlachou@pdepelop.gr |
| **ΠΔΕ ΣΤΕΡΕΑΣ ΕΛΛΑΔΑΣ** | | | |
| Τούτσης | Λεωνίδας | 2231066151 | mail@stellad.pde.sch.gr |
| Παπαποστόλου | Σπύρος | 2231066151 | mail@stellad.pde.sch.gr |